CELEX: 32017R0157
Language: lt
Date: 2017-01-30 00:00:00
Title: 2017 m. sausio 30 d. Komisijos įgyvendinimo reglamentas (ES) 2017/157, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos tiabendazolo patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

31.1.2017   
               
               
                  LT
               
               
                  Europos Sąjungos oficialusis leidinys
               
               
                  L 25/5
               
            KOMISIJOS ĮGYVENDINIMO REGLAMENTAS (ES) 2017/157
      2017 m. sausio 30 d.
      kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos tiabendazolo patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
      (Tekstas svarbus EEE)
      EUROPOS KOMISIJA,
      atsižvelgdami į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
      kadangi:
      
                  (1)
               
               
                  Komisijos įgyvendinimo reglamento (ES) Nr. 540/2011 (2) priedo A dalyje nustatyta, kad veikliosios medžiagos tiabendazolo patvirtinimas baigia galioti 2017 m. birželio 30 d.;
               
            
                  (2)
               
               
                  paraiška dėl tiabendazolo Tarybos direktyvos 91/414/EEB (3) I priede galiojimo pratęsimo buvo pateikta pagal Komisijos reglamento (ES) Nr. 1141/2010 (4) 4 straipsnį per tame straipsnyje nustatytą laikotarpį;
               
            
                  (3)
               
               
                  pareiškėjas pateikė papildomus dokumentų rinkinius, kurių reikalaujama pagal Reglamento (ES) Nr. 1141/2010 9 straipsnį. Valstybė narė ataskaitos rengėja nustatė, kad paraiška yra išsami;
               
            
                  (4)
               
               
                  valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė galiojimo pratęsimo vertinimo ataskaitą ir 2013 m. gegužės 28 d. pateikė ją Europos maisto saugos tarnybai (toliau – Tarnyba) ir Komisijai;
               
            
                  (5)
               
               
                  Tarnyba pratęsimo vertinimo ataskaitą perdavė pareiškėjui ir valstybėms narėms, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;
               
            
                  (6)
               
               
                  2014 m. spalio 23 d. Tarnyba pateikė Komisijai išvadą (5) dėl to, ar galima manyti, kad tiabendazolas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2015 m. kovo 20 d. Komisija pateikė tiabendazolo peržiūros ataskaitos projektą Augalų, gyvūnų, maisto ir pašarų nuolatiniam komitetui;
               
            
                  (7)
               
               
                  nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra veikliosios medžiagos, naudojamas pagal vieną ar kelias tipiškas paskirtis. Todėl tie patvirtinimo kriterijai laikomi įvykdytais;
               
            
                  (8)
               
               
                  todėl tikslinga pratęsti tiabendazolo patvirtinimo galiojimą;
               
            
                  (9)
               
               
                  tiabendazolo patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra tiabendazolo, leidžiamos naudojimo paskirtys. Todėl nėra tikslinga toliau riboti jo kaip fungicido naudojimą;
               
            
                  (10)
               
               
                  pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas. Visų pirma reikėtų paprašyti papildomos patvirtinamosios informacijos;
               
            
                  (11)
               
               
                  pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
               
            
                  (12)
               
               
                  Komisijos įgyvendinimo reglamentu (ES) 2016/549 (6) tiabendazolo patvirtinimo laikotarpis pratęstas iki 2017 m. birželio 30 d., kad jo patvirtinimo galiojimo pratęsimo procedūra būtų užbaigta iki pasibaigiant patvirtinimo galiojimo terminui. Kadangi sprendimas dėl pratęsimo priimtas iki šios datos, šis reglamentas turėtų būti taikomas nuo 2017 m. balandžio 1 d.;
               
            
                  (13)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Veikliosios medžiagos patvirtinimo pratęsimas
      I priede nurodytos veikliosios medžiagos tiabendazolo patvirtinimo galiojimas pratęsiamas pagal šiame priede nustatytas sąlygas.
      2 straipsnis
      Įgyvendinimo reglamento (ES) Nr. 540/2011 pakeitimai
      Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
      3 straipsnis
      Įsigaliojimas ir taikymo data
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      Jis taikomas nuo 2017 m. balandžio 1 d.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. sausio 30 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 309, 2009 11 24, p. 1.
      
         (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
      
         (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
      
         (4)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede galiojimo pratęsimo tvarka ir tų medžiagų sąrašas (OL L 322, 2010 12 8, p. 10).
      
         (5)  EFSA Journal 2015;12(11):3880. Adresas internete: www.efsa.europa.eu.
      
         (6)  2016 m. balandžio 8 d. Komisijos įgyvendinimo reglamentas (ES) 2016/549, kuriuo dėl veikliųjų medžiagų bentazono, butilcihalofopo, dikvato, famoksadono, flumioksazino, DPX KE 459 (metilflupirsulfurono), metalaksilo-M, pikolinafeno, prosulfurono, pimetrozino, tiabendazolo ir metiltifensulfurono patvirtinimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (OL L 95, 2016 4 9, p. 4).
      
         I PRIEDAS
         
                     Įprastas pavadinimas, identifikacijos numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Patvirtinimo galiojimo termino pabaiga
                  
                  
                     Konkrečios nuostatos
                  
               
                     Tiabendazolas
                  
                  
                     2-(tiazol-4-il)benzimidazolas
                  
                  
                     ≥ 985 g/kg
                  
                  
                     2017 m. balandžio 1 d.
                  
                  
                     2032 m. kovo 31 d.
                  
                  
                     Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į tiabendazolo peržiūros ataskaitos išvadas, visų pirma į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:
                     
                                 —
                              
                              
                                 su medžiaga dirbančių asmenų ir vartotojų saugai,
                              
                           
                                 —
                              
                              
                                 požeminio vandens apsaugai,
                              
                           
                                 —
                              
                              
                                 vandens nuotekų po derliaus nuėmimo kontrolei.
                              
                           Naudojimo sąlygose prireikus nurodomos rizikos mažinimo priemonės.
                     Pareiškėjas iki 2019 m. kovo 31 d. Komisijai, valstybėms narėms ir Tarnybai pateikia patvirtinamąją informaciją dėl 2 lygio bandymų, kaip šiuo metu nurodyta EBPO konceptualioje sistemoje, dėl galimo tiabendazolo endokrininio poveikio tyrimo.
                  
               
                     CAS Nr. 148–79–8
                     CIPAC Nr. 323
                  
                  
                      
                  
               
            (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.
      
      
         II PRIEDAS
         Įgyvendinimo reglamento (ES) Nr. 540/2011 priedas iš dalies keičiamas taip:
         
                     1.
                  
                  
                     A dalyje tiabendazolui skirtas 17 įrašas išbraukiamas;
                  
               
                     2.
                  
                  
                     B dalis papildoma šiuo įrašu:
                     
                                  
                              
                              
                                 Įprastas pavadinimas, identifikacijos numeriai
                              
                              
                                 IUPAC pavadinimas
                              
                              
                                 Grynumas (*1)
                                 
                              
                              
                                 Patvirtinimo data
                              
                              
                                 Patvirtinimo galiojimo termino pabaiga
                              
                              
                                 Konkrečios nuostatos
                              
                           
                                 „105
                              
                              
                                 Tiabendazolas
                              
                              
                                 2-(tiazol-4-il)benzimidazolas
                              
                              
                                 ≥ 985 g/kg
                              
                              
                                 2017 m. balandžio 1 d.
                              
                              
                                 2032 m. kovo 31 d.
                              
                              
                                 Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į tiabendazolo peržiūros ataskaitos išvadas, visų pirma į jos I ir II priedėlius.
                                 Atlikdamos šį bendrą vertinimą valstybės narės ypatingą dėmesį skiria:
                                 
                                             —
                                          
                                          
                                             su medžiaga dirbančių asmenų ir vartotojų saugai,
                                          
                                       
                                             —
                                          
                                          
                                             požeminio vandens apsaugai,
                                          
                                       
                                             —
                                          
                                          
                                             vandens nuotekų po derliaus nuėmimo kontrolei.
                                          
                                       Naudojimo sąlygose prireikus nurodomos rizikos mažinimo priemonės.
                                 Pareiškėjas iki 2019 m. kovo 31 d. Komisijai, valstybėms narėms ir Tarnybai pateikia patvirtinamąją informaciją dėl 2 lygio bandymų, kaip šiuo metu nurodyta EBPO konceptualioje sistemoje, dėl galimo tiabendazolo endokrininio poveikio tyrimo.“
                              
                           
                                 CAS Nr. 148–79–8
                                 CIPAC Nr. 323
                              
                              
                                  
                              
                           
               
            (*1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.